મને યાદ છે કે, સાયકલ ચલાવવાનું શીખ્યા પછી પહેલાં ઘરની આસપાસના સલામત વાતાવરણમાં સાયકલ ચલાવતા આનંદ આવતો, પછીથી મન થોડે દૂર આવેલા રસ્તા સુધી જવા લલચાતું, પછી હળવા અવરજવરવાળા રસ્તાઓ પર સાયકલ લઈને જવાની લાલચ જોર કરતી અને પછી મનને વિશ્વાસ બેસી જાય ત્યારે ભરબજારે પૂરપાટ ઝડપે સાયકલ ચલાવવાના અભરખા થતાં, અને એ સિદ્ધ થયા બાદ થતું ભરબજારે પહેલાં એક હાથે અને પછી છુટ્ટા હાથે સાયકલ ચલાવવું રોમાંચક બની જતું.